विश्वासघात करने वाला पापी होता है
भास्कर संवाददाता | मल्हारगढ़
हिंसा से ज्यादा विश्वासघात करने वाला पापी होता है। कोई भी दुष्परिणामों से नहीं बच सकता। जितना आप डॉक्टर और वकील पर विश्वास रखते हैं। अगर आपने ईमानदारी का तनिक भी पालन कर लिया तो जीवन सुधर जाएगा। पाप कभी माफ नहीं हो सकते चाहे कितने धार्मिक कर्मकांड, पूजा, यात्रा, दर्शन कर लो। नैतिक ईमानदारी और विश्वासपात्र बनना धर्म की पहली नींव है। आप कानून को धाेखा दे सकते हैं लेकिन परमात्मा की अदालत को नहीं। अर्थ की दौड़ में आजकल गति को अंधा बना दिया है। यह विचार राष्ट्र संत कमलमुनि कमलेश ने स्थानक भवन पर प्रवचन के दौरान कही। उन्होंने कहा हमारे देश को विदेशियों ने जितना नहीं लूटा उतना देश के नेताओं ने लूटा है। जिसका जाे जोर चला उसने बहती गंगा में हाथ धाेया। यही लोग देश को डूबा रहे हैं। भ्रष्टाचार का काला नाग आतंकवाद से ज्यादा खतरनाक है। धार्मिकता के मुखौटे से नहीं आचरण से आपका कल्याण होगा। अपने निजी स्वार्थों के कारण कुछ लोग कालाबाजारी और मिलावट कर देशवासियों के स्वास्थ के साथ खिलवाड़ कर रहे हैं, इससे देश खाेखला होगा। बलि प्रथा का विरोध करते हुए कमल मुनिजी ने कहा धर्म के नाम पर धोखा देने वालों की कमी नहीं है। धर्म के नाम का पाखंड स्वयं को भी डुबाता है और दूसरों को भी। धर्मसभा में कौशल मुनिजी, सद्भावना समिति अध्यक्ष ओमप्रकाश बटवाल, भेरूलाल चौधरी, डॉ. जितेंद्र गेहलोत, योगेश कछावा भी उपस्थित थे।
नौगांवा में आचार्य का मंगल प्रवेश
मंदसौर | आचार्य मुक्तिसागर महाराज आदि ठाणा 2 का प्रतापगढ़ से विहार कर नौगांवा में मंगल प्रवेश हुआ। श्रीसंघ अध्यक्ष हीरालाल जेतावत, अभय जेतावत ने बताया आचार्य के आगमन पर बड़ी अगवानी के लिए बड़ी संख्या में समाजजन मौजूद थे। जैन उपाश्रय पहुंचने पर आचार्य के मंगल प्रवचन हुए।
हर राष्ट्र आतंकवाद का शिकार
मीडिया से चर्चा में संत कमलमुनि ने कहा इन दिनों हर देश आतंकवाद का शिकार है। असहिष्णुता के मुद्दे पर कहा मूलभूत समस्याओं से ध्यान हटाने के लिए नित्य नए शगूफे छोड़े जा रहे हैं। कोई भी पार्टी भुखमरी, भ्रष्टाचार, आतंकवाद, कालाबाजारी के प्रति गंभीर नहीं है। टीवी पर भरपूर अश्लीलता परोसी जा रही। प्रशासन की नाक के नीचे अश्लील साहित्य बिक रहे। इससे मानसिक विकृति, घोर विकार उत्पन्न हो रहे। जितने भी धर्माचार्य हैं उन्हें न्यूनतम साझा कार्यक्रम एक ही मंच पर संगठित होकर करना चाहिए।
hin_Deva npi_Deva hin_Deva awa_Deva awa_Deva hin_Deva hin_Deva